als_Latn dik_Latn sag_Latn
(konica.al)- Dy mesfushorët e Kombëtares, Ergys Kaçe dhe Amir Abrashi, pasi kanë mbaruar seancën stërvitore të paradites kanë dalë në një konferencë për shtyp për mediat ku kanë folur në lidhje me grumbullimin si dhe për marrëdhëniet që këta dy futbollistë kanë me trajnerin De Biasi. Si Kaçe, edhe Abrashi janë optimistë dhe besojnë te fitorja në sfidën ndaj Izraelit.
ERGYS KAÇE
“Besoj se në futboll gjithmonë ka luhatje, edhe unë nuk isha në gjendje shumë të mire, pasi ndryshova skuadër. Prandaj nuk isha pjesë e Kombëtares. Gjërat kanë ndryshuar tani dhe mendoj që jam më mire. Jam i gëzuar që u ktheva në Kombëtare. Kanë folur shumë gjëra për mua, po unë jam te PAOK, kam 3 vjet kontratë, nuk e di çfarë do të ndodhë me të ardhmen.
Kombëtarja para 1 viti ishte më mirë, mesfusha ishte shumë mirë dhe kemi bërë ndeshje mjaft të bukura. Mendoj që ka pësuar një rënie po shpresoj që në ndeshjen me Izraelin ta marrim veten dhe të kthehemi në formë e mëparshme. Besoj se në të gjithë skuadrat kështu ndodh. Jemi më të lodhur, duhet të bëhemi siç ishim më përpara dhe të shkojmë aq lart sa ishim. Kemi bërë shumë ndeshje të bukura dhe besoj se do vij prapë ai moment.
E kemi potencialin për ta mundur Izraelin dhe Maqedoninë. Objektiv kemi që të shkojmë në Rusi dhe jo vendi i tretë. Shpresojmë që të arrijmë dhe të kualifikohemi si vitin e kaluar. Unë fizikisht jam shumë mirë. Këtë vit kam luajtur pak ndeshje në krahasim me sezone më parë. Jemi këtu të tregojmë se mund të bëjmë më mirë.”
AMIR ABRASHI
“Është trajneri ai që vendos, nuk jam i vetmi që dua të luaj, të gjithë duam të luajmë. Mesfushorë kemi shumë, edhe lojtarë të mirë. Unë kam për detyrë të jap maksimumin në stërvitjen. Pres momentin të jap maksimumin dhe të kem sukses. Unë s’kam pasur probleme, normale që dua të luaj, por nuk jam bërë nervoz. Ka rendësi që me Izraelin të marrim pikë. Jemi grup i mirë dhe me njëri-tjetrin i kemi punët shumë mirë.
Me ekipet e vogla është vështirë, sidomos kur ke arritur një sukses, pasi të gjithë duhet të japim maksimumin. Duhet që të marrim besimin në sfidën ndaj Luksemburgut, do të shkojmë për të fitojmë në Izrael. Kemi qenë një ekip shumë i fortë në aspektin difensiv. Shanset vijnë vetë, shpresoj të marrim rezultate pozitive në sfidat e radhës. Jam mirë, kam pasur disa ditë pushim. Jam në gjendje shumë të mirë.”
als_Latn tur_Latn als_Latn als_Latn als_Latn min_Latn als_Latn als_Latn